b"\n_START_ARTICLE_\nNicol\xc3\xa1s-Mar\xc3\xada de Ojesto y D\xc3\xadaz-Agero\n_START_SECTION_\nBiografia\n_START_PARAGRAPH_\nPertanyia a una fam\xc3\xadlia adinerada de la qual en formaven part el primer comte de Malladas. Es va doctorar en dret a la Universitat de Salamanca. Es va casar amb Petronila God\xc3\xadnez de Paz i es va establir a San Mart\xc3\xadn de Trevejo. Fou elegit diputat a les Corts Generals el 1867 pel districte de C\xc3\xa0ceres i despr\xc3\xa9s de les eleccions generals espanyoles de 1899 fou escollit novament diputat per la mateixa circumscripci\xc3\xb3 en substituci\xc3\xb3 de Joaqu\xc3\xadn Gonz\xc3\xa1lez Fiori. Tamb\xc3\xa9 fou nomenat governador civil de Val\xc3\xa8ncia, Barcelona (febrer-juliol de 1892) i Granada. Li fou concedida la Gran Creu d'Isabel la Cat\xc3\xb2lica._NEWLINE_Interessat en la parla local, va convidar al fil\xc3\xb2leg Federico de On\xc3\xads S\xc3\xa1nchez perqu\xc3\xa8 en fes un estudi. Aquest va aconseguir que el 1910 Ram\xc3\xb3n Men\xc3\xa9ndez Pidal visit\xc3\xa9s San Mart\xc3\xadn de Trevejo per estudiar una nova versi\xc3\xb3 de l'extremeny ma\xc3\xb1ego o sanmartiniego, del quan en va escriure un article a la Revista de Extremadura. Tamb\xc3\xa9 va rebre els fil\xc3\xb2legs Fritz Kr\xc3\xbcger i Leite de Vasconcelos."